ลาลิกา ฤดูกาล 2020–21

การแข่งขันฟุตบอล ลาลิกา ฤดูกาล 2020–21 () หรือในชื่อว่า ลาลิกา ซันตันเดร์ () ตามชื่อผู้สนับสนุน เป็นฤดูกาลที่ 90 ของการแข่งขันฟุตบอลลีกลาลิกา นับตั้งแต่ได้รับการก่อตั้งขึ้นเมื่อ ค.ศ. 1930 โดยการแข่งขันจะเริ่มต้นขึ้นในวันที่ 12 กันยายน ค.ศ. 2020 และมีกำหนดสิ้นสุดในวันที่ 23 พฤษภาคม ค.ศ. 2021

การแข่งขันเริ่มต้นขึ้นในเดือนกันยายนซึ่งช้ากว่าปกติ เนื่องจากฤดูกาลที่ผ่านมาได้แข่งขันเสร็จสิ้นช้ากว่าปกติ หลังจากถูกระงับเนื่องจากการระบาดทั่วของไวรัสโคโรนา 2019, โดย เรอัลมาดริด คือแชมป์เก่าจากฤดูกาลที่ผ่านมา ซึ่งเป็นแชมป์สมัยที่ 34 ของพวกเขา ขณะที่อุเอสกา กาดิซ และเอลเช คือทีมที่ได้เลื่อนชั้นขึ้นมาจากเซกุนดาดิบิซิออน ฤดูกาล 2019–20 แทนที่ของอัสปัญญ็อล, มายอร์กา และเลกาเนสที่ต้องตกชั้นลงไปแทน

การแข่งขันจบลงด้วยการที่ อัตเลติโกเดมาดริด ชนะเลิศการแข่งขันและเป็นสมัยที่ 7 ของพวกเขาในวันสุดท้ายของการแข่งขัน หลังจากเอาชนะเรอัลบายาโดลิด 2–1 ที่สนามกีฬาโฆเซซอร์ริลยา หลังจากเป็นฝ่ายถูกขึ้นนำก่อน ซึ่งเป็นการคว้าแชมป์ครั้งแรกนับตั้งแต่ ฤดูกาล 2013–14 หลังจาก 7 ฤดูกาลที่ผ่านมาเรอัลมาดริดและบาร์เซโลนาต่างได้แชมป์ลาลิกากันอยู่เพียงสองทีม ขณะที่ อูเอสกา บายาโดลิด และเอย์บาร์คือทีมที่ต้องตกชั้นลงไปเล่นในฤดูกาล 2021–22

ทีม

เลื่อนชั้นและตกชั้น (ก่อนเริ่มฤดูกาล)
การแข่งขันจะประกอบไปด้วยทีมทั้งหมด 20 ทีม ประกอบไปด้วย ทีม 17 อันดับแรกจากเมื่อฤดูกาลก่อน และสามทีมที่เลื่อนชั้นมาจาก เซกุนดาดิบิซิออน ฤดูกาล 2019–20 โดยประกอบไปด้วย 2 ทีมที่มีคะแนนมากที่สุดบนตารางคะแนนลีก และอีก 1 ทีมจากการชนะเลิศการเพลย์-ออฟเลื่อนชั้น

ทีมที่ตกชั้นสู่เซกุนดาดิบิซิออน

ทีมแรกที่ตกชั้นจาก ลาลิกา ได้แก่ อัสปัญญ็อล โดยพวกเขาตกชั้นลงเมื่อวันที่ 8 กรกฎาคม ค.ศ. 2020 หลังจากแพ้ในแดร์บีบาร์ซาลูนี 1−0 โดยเป็นครั้งแรกในรอบ 26 ปีที่พวกเขาไม่ได้ลงเล่นในลีกสูงสุด ขณะที่ ทีมที่สองที่ตกชั้น ได้แก่ มายอร์กา ซึ่งตกชั้นลงในวันที่ 16 กรกฎาคม ค.ศ. 2020 หลังพ่ายแพ้ต่อ กรานาดา ในเกมเหย้า 1−2 ส่วนทีมสุดท้ายที่ตกชั้นลง ได้แก่ เลกาเนส ในวันที่ 19 กรกฎาคม ค.ศ. 2020 ซึ่งเป็นการแข่งขันวันสุดท้ายของฤดูกาล หลังจากเสมอกับ เรอัลมาดริด 2−2 ทำให้การลงเล่นในลีกสูงสุดเป็นครั้งแรกในประวัติศาสตร์ของพวกเขาหยุดลงด้วยระยะเวลา 4 ปี

ทีมที่เลื่อนชั้นจากเซกุนดาดิบิซิออน

กาดิซ เป็นทีมแรกที่เลื่อนชั้นสู่ ลาลิกา ได้สำเร็จ หลังจากพวกเขาตกชั้นไปนานถึง 14 ปี โดยเกิดขึ้นในวันที่ 12 กรกฎาคม ค.ศ. 2020 หลังจาก เรอัลโอเบียโด เอาชนะเรอัลซาราโกซา ได้ด้วยคะแนน 4−2 ขณะที่ อูเอสกา ได้เลื่อนชั้นได้สำเร็จเป็นทีมที่สอง ในวันที่ 17 กรกฎาคม ค.ศ. 2020 หลังจากเอาชนะ นูมานเซีย ได้ด้วยคะแนน 3−0 ทำให้พวกเขาเลื่อนชั้นสู่ลีกสูงสุดได้อีกครั้งหลังจากตกชั้นลงเมื่อฤดูกาล 2018–19  ขณะที่ทีมที่ชนะเลิศการเพลย์-ออฟเลื่อนชั้น ได้แก่ เอลเช หลังจากพวกเขาเอาชนะ ฌิโรนา ด้วยผลคะแนนรวมสองนัด 1−0 ได้ในรอบชิงชนะเลิศ ทำให้พวกเขาได้ลงเล่นในลาลิกาเป็นครั้งแรกในรอบ 5 ปี

ที่ตั้งและสนามแข่งขัน

ทีมและชุดแข่งขัน

1. บนหลังเสื้อ
2. บนแขนเสื้อ
3. บนกางเกงขาสั้น

การเปลี่ยนผู้จัดการทีม

ตารางลีก

ตารางคะแนน

ผลการแข่งขัน

อันดับตามสัปดาห์

สถิติตลอดฤดูกาล

การทำประตู
ประตูแรกของฤดูกาล:  ยันเกล เฮร์เรรา ให้กับ กรานาดา ในนัดที่พบกับ อัตเลติกเดบิลบาโอ (12 กันยายน ค.ศ. 2020)
ประตูสุดท้ายของฤดูกาล:  ปาปู โกเมซ ให้กับ เซบิยา ในนัดที่พบกับ อาลาเบส (23 พฤษภาคม ค.ศ. 2021)

ผู้ทำประตูสูงสุด

ผู้ทำแอสซิตส์สูงสุด

รางวัลซาโมรา
รางวัลซาโมรา เป็นรางวัลโดยหนังสือพิมพ์มาร์กา ซึ่งมอบให้แก่ผู้รักษาประตู ที่มีค่าเฉลี่ยในการเสียประตูน้อยที่สุด โดยมีกฎว่าผู้รักษาประตูคนดังกล่าวจะต้องเล่นอย่างน้อย 60 นาทีขึ้นไปในจำนวนเกมอย่างน้อย 28 เกม จึงจะมีสิทธิ์ได้รับรางวัล

แฮท-ทริคส์

ระเบียบวินัย

ผู้เล่น
 ใบเหลืองมากที่สุด: 15
  สเตฟาน ซาวิช (อัตเลติโกเดมาดริด)
 ใบแดงมากที่สุด: 2
  ปาเป ดิออป (เอย์บาร์)
  เฌเน (เฆตาเฟ)
  ราอุล การ์ซิอา (อัตเลติกเดบิลบาโอ)
  เกลม็อง ล็องแกล (บาร์เซโลนา)
  อาอิสซา มันดิ (เรอัลเบติส)

ทีม
 ใบเหลืองมากที่สุด: 114
 เฆตาเฟ
 ใบแดงมากที่สุด: 8
 อาลาเบส
 เรอัลเบติส
 ใบเหลืองน้อยที่สุด: 57
 เรอัลมาดริด
 ใบแดงน้อยที่สุด: 0
 อัตเลติโกเดมาดริด

รางวัลแอลเอฟเป

รางวัลประจำเดือน

ประจำปี

อ้างอิง

ลาลิกาแบ่งตามฤดูกาล
ลาลิกา ฤดูกาล 2020–21
ฟุตบอลลีกยุโรปในฤดูกาล 2020–21